ལྷ་རིས་ཕུན་ཚོགས་རབ་རྒྱས་ནི་སྤྱི་ལོ་ལོའི་སྤྱི་ཟླ་པའི་ཚེས་ཉིན་སྐུ་འཁྲུངས་ཤིང་།ལྷ་རིས་པ་ཆེན་མོ་སྒང་ཞོང་སྐལ་བཟང་གི་སྲས་ཡིན།ཆུང་དུས་ནས་བོད་ཀྱི་རི་མོའི་སྒྱུ་རྩལ་ལ་བསླབ་མགོ་བཙུགས་ཏེ།བོད་ཀྱི་ལྷ་རིས་པ་འོ་སེ་ཀརྨ་མཆོག་དང་ཁ་སར་བླ་མ་བསོད་ནམས་སྟོབས་ཆེན་གཉིས་སློབ་དཔོན་དུ་དུས་ཡུན་རིང་པོར་བསྟེན་ནས་ཐང་ག་བཞེངས་སྟངས་དང་།སྨན་གསར་གྱི་རི་མོར་སྦྱོང་པ་གནང་།ཕུན་ཚོགས་རབ་རྒྱས་ཁོང་ཉིད་བུ་གསུམ་གྱི་ནང་གི་ཆེ་བ་ཡིན་ཞིང་ཆུང་དུས་ནས་དཀའ་སྤྱད་སྙིང་རུས་ཆེ་བས་ཐང་ག་བཞེངས་རྩལ་ཐད་ལ་མཐོང་རྒྱ་དང་ཤེས་རྒྱ་མི་དམན་པ་ཡོད་ལ།དེ་ནས་བཟོ་རྒྱལ་ཐང་བླ་ཚེ་དབང་གི་དངོས་སློབ་ཀརྨ་སྒར་རིས་པ་ཚེ་དབང་རྒྱ་མཚོའི་མདུན་ནས་ཟླ་ཤས་རིང་སྒར་རིས་ལ་སྦྱོང་པ་བྱས་ཤིང་།དེ་མཚུངས་སུ་ཀརྨ་སྒར་རིས་པ་ཁང་སར་འཆི་མེད་སློབ་དཔོན་དུ་བསྟེན་ནས་བོད་ཀྱི་ལོ་རྒྱུས་ཐོག་སྐད་གྲགས་ཆོད་པའི་ཀརྨ་སྒར་བྲིས་ལུགས་ལ་ལོ་ངོ་བཞིའི་རིང་འབད་པ་དྲག་པོའི་སྒོ་ནས་ཚུལ་བཞིན་དུ་སྦྱངས་པ་གནང་སྟེ།ཀརྨ་སྒར་རིས་དང་སྨན་གསར་ལུགས་ཀྱི་རི་མོ་གཉིས་ཀ་འབྲི་ཐུབ་པར་བྱུང་ཡོད་ལ།ཐང་ག་བཞེངས་རྒྱུ་གཙོ་བོ་ཀརྨ་སྒར་རིས་ཡིན་ཞིང་ད་སྔོན་བོད་ཀྱི་བླ་སྤྲུལ་མང་པོར་ཐང་ག་དང་དཔེ་ཆའི་དབུ་ལྷ་སོགས་མང་པོར་བྲིས་པར་ཀུན་ཀྱང་དགྱེས་པའི་བསྟོད་བསྔགས་ཀྱི་མེ་ཏོག་འཐོར་བཞིན་ཡོད།།